Skriflesing: Mat 18:21-25 Vergewe en vergeet

**Wie Jesus Christus volg,**is in die skuld afskryf bedryf / besigheid.

Dikwels veral **tydens feestye soos Kersfees,**kom ‘n mens onder die indruk van mense wat mekaar iets verskuldig is.

Jy kan **nie hierdie saam met daardie nooi nie,**  
want hulle is kwaad vir mekaar.  
Die een voel die ander skuld hom ‘n verskoning.

Of ‘n **kind wat sy ouers nie wil sien nie**,   
want hy/sy voel daar is onreg teenoor hom of haar gepleeg  
want nog nie reg gestel is nie.

So loop daar baie van ons met skuldgevoelens…

**Skuldgevoelens wat nie hanteer word nie,**groei sonder water of kunsmis,  
voor jy jou kon kry is jy 10 x kwater vir die persoon wat jou iets aangedoen het.  
Of jy wil nie die mens sien wat iets aan jou verskuldig is nie.

Die voorbeelde hiervan is legio

* **Jy is onregmatig afbetaal** en so is jou finansiële sekuriteit gesteel
* ‘n Ander het **jou beskinder of jou sonder rede sleg gesê** en so jou goeie reputasie gesteel.
* Jy **is onregmatig beskuldig** en so van jou onskuld beroof.
* Jou man of vrou was **ontrou aan jou** en so is jou huweliksmaat gesteel
* Jou **ouers is geskei** en het jou as kind van emosionele stabiliteit in jou ouerhuis beroof.
* ‘n Ander **het jou gevloek** – en so jou goeie beeld gesteel.
* **Woensdag laatmiddag het Amoré op RSG** ‘n program gehad waarin mense kon inskakel en sê wat hulle die jaar beplan om definitief te doen. Dit moes nie ‘n nuwejaars voorneme wees nie maar iets wat hulle verseker gaan doen alhoewel hulle daarvoor bang is. Daar het ‘n vrou ingeskakel wat aangedui het dat haar planne reeds beraam is sy gaan selfmoord pleeg. Haar rede, haar kinders wil nie met haar vriende wees nie. Sy het ‘n kleinkind wat wou selfmoord pleeg by FAMSA aangemeld en dit het gemaak dat haar kinders nie meer vriende met haar wil wees nie. Amore het gevra waarvoor is sy bang”? Haar antwoord was dat sy nie suksesvol gaan wees nie.

Die vrou voel haar verhouding met kinders en kleinkinders is van haar beroof…

Wanneer ‘n mens **hierdie dinge laat groei,**  
gaan dit nie weg of verdwyn in die niet nie,  
dit broei tot op ‘n dag wat jy dit nie meer kan hou nie.

Dan **volg die resultate soos die vrou se voorneme** of  
opmerkings soos:

* Ek moet hom of haar terugkry…
* Hy, sy, hulle moet voel wat hulle my aangedoen het.
* Hulle moet betaal vir wat hulle my aangedoen het.
* Die persoon kan nie ongestraf hiermee wegkom nie.

**Om regverdigheid te kry** moet die oortreder iets aan die slagoffer terug gee.

Die **een wil daardie nie sien nie**, want hy voel die ander skuld hom ‘n verskoning.

Kom ons lees Mat 18:21-35

**Jesus vertel die gelykenis van ‘n amptenaar wat miljoene rande geskuld** het.  
Feite van hierdie scenario is:   
 Die man kon nie betaal nie.  
 Menslik was dit ‘n saak van onmoontlikheid.   
 Die bedrag is net te groot.

Die **koning het gedoen wat die wet toegelaat het**.   
Hy het die man en sy familie aan die balju oorgegee.

Hy, sy vrou, sy kinders, alles wat hy en hulle besit het moes onder die hamer kom sodat die koning darem iets van dit wat die man aan hom verskuldig was kon terug kry.

Die **man het op sy knieë voor die koning neergeval**   
en die onmoontlike beloof:’

Hy vra uitstel en beloof om alles terug te betaal.

**Die resultaat**:

Die koning het die man jammer gekry  
 sy skuld afgeskryf  
 en hom laat gaan.

Dit is immers wat vergifnis is…

Maar dit was nie die einde van die storie nie.

Daar is ‘n **spreekwoord wat lui:**

Die geskiedenis herhaal homself.

Vers 28-29 vertel:

“Toe daardie man buite kom, het hy een van sy medeamptenare raakgeloop wat hom net ‘n paar rand geskuld het. Hy het hom gegryp en gewurg, en gesê: ‘Betaal wat jy my skuld!’ Sy medeamptenaar het voor hom neergeval en hom gesmeek: ‘Gee my tog uitstel, ek sal jou betaal’’

**Skielik is die man wat oomblikke tevore smekend op sy knieë was,  
op die troon..,**en iemand wat hom ‘n paar rand geskuld het, smekend op sy knieë voor hom…

Die man op die troon **moes sekerlik sy eie stem hoor eggo het**in die pleitrede tot hom gerig…

**Wat in die skuldenaar se guns getel** het:

Ons praat van ‘n paar rand…  
 “Gee die man ‘n paar dae en hy kan sy skuld vereffen”

**Dié man kies egter om die skuldeiser in die tronk te laat gooi**totdat een van sy familie die geld byeen het,  
om die skuld te betaal.

Die gelykenis vertel verder:

**Sy medeamptenare wat die petalje aanskou het,  
was geskok en diep teleurgesteld.**Hulle kon nie glo wat sopas daar voor hul afgespeel het nie.

Hulle het dit aan die koning gaan vertel.

Dit het **die koning onmiddellik tot aksie laat oorgaan.**

(Let op die koning se reaksie, sy emosie)

Die koning het hom laat haal en vir hom gesê: ‘Jou skurk!   
Al daardie skuld het ek vir jou afgeskryf omdat jy my gesoebat het.  
Moes jy nie ook jou medeamptenaar jammer gekry het soos ek jou jammer gekry het nie? Die koning was woedend… (vers 31-33(a))

**Wie is die koning?**

Dit is Jesus aan die woord… wat die gelykenis vertel…

**Toe is die vonnis gevel:**

*Die koning was woedend en het hom oorgegee om gemartel te word  
totdat hy al die skuld betaal het. (v34)*

**Tot hier toe kon elkeen van ons sekerlik voel**:

**“Goed so!** Die is die gepaste straf.  
As regter het die koning reg laat geskied”

Dan die skok  
**Lees gerus Jesus se toepassing in v 35**

“So sal my Vader wat in die hemel is, ook met julle maak as julle nie elkeen sy broer van harte vergewe nie”

As **Petrus ooit gewonder het wat hierdie gelykenis**   
met sy oorspronklike vraag te doen het,   
het hy toe die antwoord.

**God is Koning**Vrygespreekte amptenaar is elkeen wie se skuld deur God afgeskryf is.

Die **tweede amptenaar lyk na elkeen wat jou en my te na gekom het**.

Wat Jesus presies met hierdie uitspraak bedoel.., weet ek nie.  
Maar die uiteinde daarvan klink nie goed nie.

Jesus sê in ons teks**:**

Moenie aanhou wag om vergoed te word vir al die verkeerde dinge   
wat jou aangedoen is nie.  
  
Jy gaan betaal…

As jy afskryf,   
word jou skuld ook afgeskryf.

Amen

Bronnelys

Verskeie Bybelvertalings  
A Stanley